Pulling Britannian F4 -sarjassa vuonna 2021.
Pulling kilpailemassa W Seriesissä vuonna 2022.
**Abbi Pulling** (s. 21. maaliskuuta 2003 Spalding, Yhdistynyt kuningaskunta) on brittiläinen autourheilija.

Pulling harrasti kolmevuotiaasta lähtien ratsastusta äitinsä ja isosiskonsa tavoin, mutta vaihtoi myöhemmin kartingiin. Hän sai ensimmäisen oman karting-autonsa joululahjaksi kahdeksanvuotiaana vuonna 2011. Hän aloitti kilpailemisen helmikuussa 2012, ajoi ensimmäisen kerran palkintopallille huhtikuussa ja voitti kauden päätöskilpailun joulukuussa. Kaudella 2016 hän sijoittui Britannian kartingmestaruussarjan Junior TKM -luokassa toiseksi ja voitti luokan mestaruuden kahtena seuraavana vuonna. Kaudella 2018 hän myös osallistui ensimmäiseen autokilpailuunsa Ginetta Junior Championship -sarjassa.

Pulling siirtyi Formula-kilpailuihin kaudella 2020 ja jatkoi useamman palkintokorokepaikan jälkeen sarjassa kaudella 2021. Hän joutui kuitenkin jättämään kauden kesken rahoituksen loputtua kesken. Hänet nimettiin kaudella 2021 yhdeksi W Series -sarjan viidestä varakuljettajasta. Hän debytoi kilpakuljettajana kauden kolmannessa kilpailussa Silverstonessa. Hän pääsi jälleen kilpailemaan kuudennessa osakilpailussa Zandvoortissa sekä kauden päättäneissä Austinin kahdessa kilpailuissa. Pulling lähti ensimmäiseen kilpailuun paalupaikalta ja sijoittui jälkimmäisessä kilpailussa toiseksi. Vaikka hän ajoi vain neljässä kauden kahdeksasta kilpailusta, hän sijoittui sarjan loppupisteissä seitsemänneksi ja sai siten automaattisen paikan kaudelle 2022. Kaudella 2022 hän ajoi kaikissa seitsemässä kilpailussa pisteille ja otti kaksi palkintokorokepaikkaa oltuaan peräkkäisissä kilpailuissa Kataloniassa ja Silverstonessa toinen ja kolmas. Hän sijoittui loppupisteissä neljänneksi.

Formula 1 -talli Alpine teki Pullingista yhteistyökumppaninsa kaudeksi 2022. Hän pääsi Saudi-Arabian GP:n alla järjestetyssä näytösajossa kokeilemaan kauden 2012 Lotus E20 -autoa. Kaudeksi 2023 Pulling otettiin Alpinen kuljettaja-akatemian täysjäseneksi, ja hän kilpailee uudessa F1 Academy -sarjassa Rodin Carlin -tallin kuljettajana.

W Series -tulokset
------------------

**Lihavointi** tarkoittaa paalupaikkaa, *kursivointi* kilpailun nopeinta kierrosta. Muut selitteet löytyvät täältä.


| Kausi | Talli | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- |
| 2021 | Puma W Series Team | RBR  | RBR  | SIL8 | HUN  | SPA  | ZAN7 | **COA**4 | COA2 | **40** | **7.** |
| 2022 | Racing X | MIA4 | *MIA*6 | CAT2 | *SIL*3 | LEC9 | HUN5 | SIN6 |  | **73** | **4.** |

Lähteet
-------

1. 1 2  Abbi Pulling Motorsport Stats. Viitattu 28.4.2023. (englanniksi)
2. ↑  Gosberton teen has the Abbi habit of karting success  26.7.2016. Lincolnshire World. Viitattu 28.4.2023. (englanniksi)
3. ↑  Abbi Pulling – One fast lady Abbi Pulling. Viitattu 28.4.2023. (englanniksi)
4. ↑  Bedford, James: F4 British Championship contender Abbi Pulling re-signs for the JHR Developments team  6.3.2021. Rutland & Stamford Mercury. Viitattu 28.4.2023. (englanniksi)
5. ↑  'Heartbroken' Abbi Pulling quits F4 season over funding  19.9.2021. Hillingdon & Uxbridge Times.  Arkistoitu 12.11.2022. Viitattu 28.4.2023. (englanniksi)
6. ↑  Reserve driver line-up confirmed for 2021  11.6.2021. W Series.  Arkistoitu 3.2.2023. Viitattu 28.4.2023. (englanniksi)
7. ↑  Gosberton ace Abbi to make her W Series debut at Silverstone  15.7.2021. The Spalding & South Holland Voice. Viitattu 28.4.2023. (englanniksi)
8. ↑  Wood, Ida: Pulling gets W Series seat at Zandvoort, Visser awaits medical clearance  1.9.2021. Formula Scout. Viitattu 28.4.2023. (englanniksi)
9. ↑  Jamie Chadwick wins again at COTA to take second W Series title  24.10.2021. FIA. Viitattu 28.4.2023. (englanniksi)
10. ↑  White, Megan: COTA W Series: Pulling pips Chadwick to pole, Powell ninth  23.10.2021. Motorsport.com. Viitattu 28.4.2023. (englanniksi)
11. ↑  Allen, Peter: David and Pulling among Alpine Academy affiliates for 2022  9.3.2022. Formula Scout. Viitattu 28.4.2023. (englanniksi)
12. ↑  Aseel Al Hamad and Abbi Pulling become first women to drive an F1 car in Saudi Arabia  24.3.2022. FIA. Viitattu 28.4.2023. (englanniksi)
13. ↑  Hall, Sam: Alpine suggest F1 plan for Sophia Floersch and Abbi Pulling  8.3.2023. GP Fans. Viitattu 28.4.2023. (englanniksi)
14. ↑  Prydderch, Hannah: 2023 F1 Academy grid: Introducing the drivers and teams for the all-female series’ inaugural season  7.4.2023. FIA. Viitattu 28.4.2023. (englanniksi)

Aiheesta muualla
----------------

* Kuvia tai muita tiedostoja aiheesta **Abbi Pulling** Wikimedia Commonsissa